Jacob Buksti (S), 1998-03-27:
Til hr. Frank Dahlgaard
Til fru Jette Gottlieb blot det, at hvis fru Jette Gottlieb læser i regeringsprogrammet, kan hun jo se, at der ikke nødvendigvis lægges op til en tredje arbejdsmarksreform, men at der lægges op til en mere integreret indsats, hvor man sammenkobler både uddannelse, arbejdsmarked, erhverv, socialpolitik osv.
Det er ikke, at man skal ind og ændre i en lang række regler i dagpengesystemet.
Det har vi andre nu svært ved at se at den skulle være for de borgerlige partiers vedkommende, men jeg kan sådan set ikke forstå, at et samarbejde skulle have som forudsætning, at man starter med at være enige.
Det er dog sådan, at man starter med at have nogle forskellige udgangspunkter.
Det håber jeg da, ellers er det jo svært at se, hvor man begynder, og hvor man ender.
I øvrigt vil jeg godt sige, at hvad angår børnefamilierne, er det, vi vil, at gøre børnepasningsorloven mere fleksibel, så den kan bruges i mindre blokke, end det er tilfældet i dag.
Der skal være mere tid til familien.
Det kræver noget af den enkelte familie, af arbejdsmarkedet og af virksomhederne, og her skal vi i Folketinget sikre rammerne.
Endelig vil jeg bare sige til fru Christmas-Møller: Jamen altså, man kan da godt stå her og sige vælgerbedrag, men det nytter jo ikke noget, når det i øvrigt er sådan, at man bare kan slå efter og se, hvorledes behandlingen af lovforslag nr. L 73 var.
Der står sort på hvidt - og det har
jeg fornemmelsen af at fru Pia Christmas-Møller egentlig står her og bekræfter - at man sådan set er enige.
Forskellen mellem Det Konservative Folkeparti, Venstre og os er, at man synes ikke, det er skræmmende, men det synes vi stadig væk. Så derfor: Lad nu være med det dér med vælgerbedrageri.
Jeg vil godt til hr. Knud Erik Kirkegaards spørgsmål om, hvad det er vi vil gøre hvornår, henvise til en fin publikation, som kom her for et par dage siden. Den hedder: »Godt på vej - Danmark i det 21. århundrede. Regeringsgrundlag marts 1998«.
Fra side 8 og så frem til side 10 står der, så vidt jeg kan se, forholdsvis detaljeret, hvad det er, regeringen vil gøre.
Hvornår - det afhænger jo af de forhandlinger, vi skal have med interesserede partier.
Jeg kan høre på hr. Knud Erik
Kirkegaard, at han er meget interesseret.
Så det ser vi da frem til med stor spænding.
Så til fru Kirsten Jacobsen: Det kan godt være, at fru Kirsten Jacobsen kan L 73 udenad - det går jeg ud fra, for det er jo fru Kirsten Jacobsens eget forslag - men diskussionen, som jeg forstår den, handler om fri huslejefastsættelse ved genudlejning. Det gælder det hele og er ikke et spørgsmål om, hvorvidt der er huslejenævn eller ej. Og til fru Pernille Frahm blot dette: Det nytter ikke noget, at man kommer her og siger, at nu vil vi ramme en hel masse, for det er en meget begrænset del, vi snakker om.
Det er store luksuslejligheder fra før 1991, som er forbedret op til niveau, som efter forhandling, huslejenævnets godkendelse osv. kan diskuteres.
Det er en tankegang, som SF og Enhedslisten selv stemte for i 1996.
Det er fuldstændig det samme. Det er fuldstændig det samme, og det er rigtigt set, at der også kan være tale om nogle steder, hvor huslejen i givet fald skal nedsættes. Endelig til hr. Kim Behnke: Jamen jeg er ikke ordfører for Det Radikale Venstre.
Mig bekendt er de forslag ikke stillet af regeringen.
De er i hvert fald ikke stillet af
Socialdemokratiet.
Som jeg husker det fra valgkampen, er det et udspil fra Det Radikale Venstre.
Og vi har stor forståelse
Det må man selv om.
Jeg har ikke hørt, at Socialdemokratiet er kommet med forslag om at hæve benzinafgiften til 16 kr.
Jeg har sådan set slet ikke hørt det, hr. Kim Behnke står og siger, og som jeg skal svare på.
Det må han gemme til en senere ordfører.
Socialdemokratiet har så tilpas meget indflydelse på denne lille blå sag, at det heller ikke er med dér.